Source: http://www.rvr.sk/sk/spravy/index.php?aktualitaId=981
Timestamp: 2019-02-16 08:09:06+00:00
Document Index: 16669191

Matched Legal Cases: ['§ 17', '§ 17', '§ 17', '§ 17', '§ 17', '§ 16', '§ 16', '§ 39', '§ 16', '§ 16', '§ 38', '§ 16', '§ 20']

Tlačová informácia zo zasadnutia RVR, dňa 26.01.2010 - Rada pre vysielanie a retransmisiu
Tlačová informácia zo zasadnutia RVR, dňa 26.01.2010
Tlačová informácia zo zasadnutia Rady pre vysielanie a retransmisiu, ktoré sa konalo dňa 26.1.2010 v sídle Rady pre vysielanie a retransmisiu
uložila sankciu – pokutu vo výške 1659 eur Július Pereszlényi-Servis TV-Video, za vysielanie televíznej programovej služby bez oprávnenia;
udelila licenciu na lokálne digitálne televízne vysielanie programovej služby Štúrovská televízia fyzickej osobe – podnikateľovi Július Pereszlényi-Servis TV-Video, Štúrovo;
začala správne konanie voči prevádzkovateľovi retransmisie IMAFEX spol. s r.o., Liptovský Mikuláš z dôvodu možného porušenia § 17 ods. 1 písm. h) ZVR v súvislosti s neprevádzkovaním retransmisie v súlade s registráciou;
začala správne konanie voči prevádzkovateľovi retransmisie GAYA, s.r.o., Martin z dôvodu možného porušenia § 17 ods. 1 písm. h) ZVR v súvislosti s neprevádzkovaním retransmisie v súlade s registráciou;
začala správne konanie voči prevádzkovateľovi retransmisie DSI DATA s.r.o., Námestovo z dôvodu možného porušenia § 17 ods. 1 písm. h) ZVR v súvislosti s neprevádzkovaním retransmisie v súlade s registráciou;
začala správne konanie voči prevádzkovateľovi retransmisie ANTIK computers and communications s.r.o., Košice z dôvodu možného porušenia § 17 ods. 1 písm. c) v súvislosti s možným poskytovaním programovej služby Prima bez súhlasu vysielateľa;
začala správne konanie voči prevádzkovateľovi retransmisie Slovak Telecom, a.s. z dôvodu možného porušenia § 17 ods. 1 písm. b) ZVR (povinnosť must carry) v súvislosti s možným nezabezpečením povinnosti vyhradiť v základnej programovej ponuke jeden kanál na lokálne vysielanie;
začala správne konanie voči vysielateľovi na základe zákona – Slovenskej televízii z dôvodu možného porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku informujúcom o piešťanskom rehabilitačnom centre v rámci programu Slovensko Dnes z dňa 12.11.2009;
začala správne konanie voči spoločnosti MAC TV s.r.o. z dôvodu možného porušenia § 16 ods. 3 písm. b) a § 39 ods. 4 ZVR (objektívnosť spravodajstva, zákaz sponzorovania programu politickej publicistiky) v súvislosti s odvysielaním programu Lampa z dňa 16.11.2009;
začala správne konanie voči spoločnosti C.E.N. s.r.o. z dôvodu možného porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku Voderady kritizujú rekonštrukciu miestnej cesty v rámci programu Hlavné správy z dňa 9.11.2009;
začala správne konanie voči spoločnosti C.E.N. s.r.o. z dôvodu možného porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku Voderadčania žiadajú odškodnenie v rámci programu Hlavné správy z dňa 10.11.2009;
začala správne konanie voči spoločnosti MAC TV s.r.o. z dôvodu možného porušenia § 38 ods. 4 ZVR (nenáležitá podpora sponzora programu) v súvislosti s odvysielaním programu Panelák z dňa 26.11.2009;
začala správne konanie voči spoločnosti TV Poprad s.r.o. z dôvodu možného porušenia § 16 ods. 2 písm. c) ZVR (zákaz volebnej kampane počas moratória) v súvislosti s odvysielaním príspevku Denný stacionár v rámci programu Aktuality a odvysielaním videotextovej písanej správy o dennom stacionári vo Svite z dní 12. a 13.11.2009;
uložila sankciu – pokutu vo výške 3400 eur spoločnosti MAC TV s.r.o. z dôvodu porušenia § 20 ods. 4 (ochrana maloletých – nesprávne uplatnenie JSO) v súvislosti s odvysielaním programu Trhni si! z dňa 28.8.2009;
poverila predsedu Rady zaslaním listu ministrovi kultúry so žiadosťou preskúmať možnosť opätovného zaradenia časovej opony pre programy nevhodné pre maloletých do 15 rokov do Jednotného systému označovania.
Ostatné prijaté uznesenia budú uverejnené v zápisnici zo zasadnutia na stránke Rady.
Tlačová informácia zo zasadnutia 26.01.2010 (PDF)
Tlačová informácia zo zasadnutia 26.01.2010 (DOC)